Meer as 40 beseer toe trok en bus botsFoto: Best Care Ambulansdienste Athlenda Mathe, woordvoerder van Netcare 911, het gesê die bus het tydens die botsing omgeslaan. Ses van die beseerdes is in ŉ kritieke toestand na ŉ nabygeleë hospitaal gehaas. Die ander passasiers het ernstige tot matige beserings opgedoen en is na verskeie hospitale geneem. Xander Loubser, woordvoerder van Best Care-ambulansdienste, het gesê die botsing het die verkeer erg ontwrig en motors is deur metropolisiebeamptes om die ongelukstoneel herlei. Die toneel was egter teen 08:30 opgeruim.